Citroën

Citroën [vyslov: sitroen] je francúzska značka automobilov. Dnes je vyrábaná niektorými závodmi a podnikmi (najmä podnikom Automobiles Citroën) koncernu Stellantis, resp. v rokoch 1976 - 2020 niektorými závodmi a podnikmi koncernu Groupe PSA. V rokoch 1919 - 1976 to bol samostatný podnik Citroën S. A., ktorý ale od  30. rokov patril podniku Michelin.

História 
Prvý automobil "Type A" sa vyrobil v júli 1919. Ku koncu toho istého roka vyrobila továreň 2 180 áut s dennou produkciou cez 30 kusov.
 1922 Začala séria expedičných výprav Citroën
 V roku 1937 Citroën skrachoval. Automobilka bola z väčšej časti prebratá vtedajším výhradným dodávateľom automobilky Édouard Michelinom.
 V 60. rokoch Citroën odkúpil firmu Panhard et Levassor. V roku 1967 bola výroba automobilov Panhard ukončená.
 1968 Citroën odkúpil 100 % automobilky Maserati.
 1969 Citroën uzavrel dohodu s výrobcom wankelových motorov, automobilkou NSU, a vznikla tak dohoda o spoločnom vývoji a firma COmotor.
 V 70. rokoch vznikla dohoda s automobilkou Fiat a Lancia o spoločnom vývoji a výrobe úžitkových automobilov. Neskôr sa k tejto dohode pripojil aj Peugeot. Vznikli tak automobily C25, C35. Dohoda trvá dodnes, napríklad automobily Jumper, Nemo ako aj osobné automobily Evasion a Citroën C8.
 V roku 1974 boli v Spojených štátoch zakázané vozidlá s variabilnou svetlou výškou, Citroën bol tak diskvalifikovaný z dovozu automobilov, nastal pokles predaja o 40 %. Ropná kríza ukončila nákladný vývoj neekonomických wankelových motorov a spôsobila krach projektu Comotor. Výdavky na vývoj nových modelov Maseratti  Bora, Merak a Khamsin a ekonomická recesia v Európe dostali automobilku do krachu. Akcionári Citroënu a francúzska vláda, požiadali rodinu Peugeotovcov o záchranu automobilky.
 Peugeot sa v roku 1975 rozhodol zbaviť automobilky Maserati.
 Vznik Skupiny PSA v máji 1976. Prebehlo zlúčenie automobiliek Citroën a Peugeot do skupiny PSA Peugeot Citroën. Išlo o spojenie dvoch protichodných smerov - Peugeot prezentoval konzervatívnu značku, Citroën predstavoval inovácie a pokrok, aj napriek často zastaraným motorom. 
 V roku 1980 PSA odkúpilo časť automobilky Chrysler Europe. Do skupiny PSA sa tak včlenili značky Simca a Talbot. Fúzia však nebola úspešná, a upadajúce značky sa nepodarilo zachrániť. Obe neskôr zanikli. PSA využívala továreň Chrysleru v Rytone, to vysvetľuje pozostatky loga Talbot ešte v 80. a 90. rokoch, aj keď už značka neexistovala.
 V roku 1982 Stála skupina PSA pred krízou, vďaka neúspešnej akvizícií Talbotu a druhej palivovej kríze z roku 1979. Nový model Citroën BX, už s motormi Peugeot, zachránil značku Citroën na trhu a bol úspešným modelom s počtom 2,4 milióna predaných kusov. Bol tak dôležitým modelom ako neskôr 205 pre Peugeot.
 V 80. rokoch vznikla dohoda o spolupráci s automobilkou Mitsubishi, výsledkom bolo využívanie elektronických a elektrických súčastí. Príkladom sú alternátory Mitsubishi v modeloch AX,BX,XM. Neskôr v 2000. rokoch sa dohoda rozšírila na spoločný vývoj a výrobu elektromobilov a segmentu SUV. Vznikli tak spoločné modely Citroën C-Zero, Citroën C-Crosser a Citroën C4 Aircross.
 V 90. rokoch vznikla dohoda medzi PSA a automobilkou Ford. Cieľom je vývoj a výroba moderných naftových motorov HDi (High pressure Direct Injection). Motory HDi majú vo Forde označenie Duratorq.
 V 90. rokoch tiež došlo k dohode s TATA Motors India, motory 2.7HDi V6 a 3.0HDi V6 sa tak montujú do automobilov Jaguar a Range Rover.
 2002 Vznikol spoločný závod automobiliek Peugeot, Citroën a Toyota (TPCA) v Kolíne v Česku, na výrobu spoločných miniautomobilov.
 2002 Vznikla dohoda s automobilkou BMW o výrobe a spoločnom vývoji motorov
 2011 Vznikla dohoda s automobilkou BMW o spoločnom vývoji a výrobe elektromobilov
 2012 Po neúspechu modelu C-Zero sa vedenie rozhodlo zrušiť dohodu s BMW o výrobe elektromobilov.
 2012 automobilka Chrysler odkúpila 30% akcií Citroënu. Bude sa tak podieľať na nových spoločných platformách.
 2014 Vedenie skupiny PSA, odčlenilo prémiovú radu automobilv Citroën DS a vytvorilo samostatnú značku DS Automobiles
 2016 Citroën oznámil ukončenie vývoja hydropneumatických systémov odpruženia, nahradí ho systém "Citroën Advanced Comfort"

Prvenstvá a inovácie  
1919 Šípové ozubenie kolies znižovalo hluk prevodovky
1922 Prvý automobil prešiel Saharskú púšť v Saharskej výprave
1924 Citroën B10 – prvý európsky automobil s celokovovou konštrukciou
1924 Citroën C4 Autochenille – prvé terénne a kolopásové vozidlo 
1925 La Crosiére Noire, čierna výprava – Citroën prvý prešiel autom skrz Afriku
1932 Prvý Crash test Citroën Rosalie
1932 La Crosiére Jaune, žltá výprava – Citroën prvý prešiel autom z Európy do Číny
1933 Prvý naftový motor s turbulentným preplňovaním v osobnom automobile 1.7 40k Citroën Rosalie
1933 Prvý sériovo vyrábaný automobil s predným náhonom v Európe – Citroën Traction Avant
1934 Prvý automobil v Európe s plávajúcim uložením motora na silentblokoch
1937 Prvý VAN (dodávka) s predným náhonom, koncepcia sa využíva dodnes – Citroën TUB
1954 Hydropneumatické odpruženie – umožňovalo vysoký komfort a stabilnú svetlú výšku 
1955 Citroën DS aerodynamická kovová karoséria so skeletom a laminátovou strechou, hydropneumatické odpruženie s meniteľnou výškou, hydropneumaticky posilňované riadenie a brzdy
1966 Citroën DS prvý automobil s natáčacími svetlometmi spolu s riadením
1971 Citroën SM prvý automobil v Európe s lepeným čelným sklom
1971 Citroën SM prvý automobil v Európe s nastaviteľnou výškou a hĺbkou volantu
1971 Citroën SM prvý automobil v Európe s variabilným posilňovačom riadenia DIRAVI
1973 Citroën GS sériovo vyrábaný automobil s rotačným motorom Wankel Bi-Rotor
1987 Citroën BX prvý sériovo vyrábaný automobil vo Francúzsku so 16-ventilovou technológiou
1989 Citroën Activa prvý automobil s elektronicky riadenými 4 natáčacími kolesami
1989 Citroën XM prvý automobil s elektronicky riadeným podvozkom
2004 Citroën C6 prvý automobil s variabilným 2 stupňovým deflektorom (krídlom)
2004 Citroën C6 prvý sériový automobil s technológiou Head-Up
2016 Citroën C3 prvý automobil s integrovanou kamerou bezdrôtovo spojiteľnou s mobilným zariadením

Modely

CITROËN Sport 
Citroën Sport je divízia automobilky Citroën, ktorá sa zaoberá výrobou a vývojom súťažných automobilov. Automobily Citroën majú dlhú históriu víťazstiev. Vznikla po vstupe do skupiny PSA, podobne ako časť pôvodného Peugeot Talbot Sport. Prehľad víťazstiev najznámejších šampionátov:

Dakar rallye
1991 Citroën ZX Rally Raid, pilot Ari Vatanen a Bruno Berglund
1994 Citroën ZX Rally Raid, pilot Pierre Lartigue a Michel Perin 
1995 Citroën ZX Rally Raid, pilot Ari Vatanen 
1996 Citroën ZX Rally Raid, pilot Ari Vatanen 

World Rallye Championship majstrovstvá tímov
2003 Citroën Xsara T4 WRC, pilot Sebastien Loeb a Daniel Elena
2004 Citroën Xsara T4 WRC, pilot Sebastien Loeb a Daniel Elena
2005 Citroën Xsara T4 WRC, pilot Sebastien Loeb a Daniel Elena
2008 Citroën C4 WRC, pilot Sebastien Loeb a Daniel Elena
2009 Citroën C4 WRC, pilot Sebastien Loeb a Daniel Elena
2010 Citroën C4 WRC, pilot Sebastien Loeb a Daniel Elena
2011 Citroën DS3 WRC, pilot Sebastien Loeb a Daniel Elena
2012 Citroën DS3 WRC, pilot Sebastien Loeb a Daniel Elena

World Touring Car Championship majstrovstvá tímov
2014 Citroën C-Elysée WTCC, José María López
2015 Citroën C-Elysée WTCC, José María López
2016 Citroën C-Elysée WTCC, José María López

RallyCross Championnat du France Group N.
1991 Citroën BX 1900 4x4 Turbo RC, pilot Jean-Luc Pailler
1992 Citroën BX 1900 4x4 Turbo RC, pilot Jean-Luc Pailler
1993 Citroën BX 1900 4x4 Turbo RC, pilot Jean-Luc Pailler
1994 Citroën Xantia 4x4 Turbo, pilot Jean-Luc Pailler
1995 Citroën Xantia 4x4 Turbo, pilot Jean-Luc Pailler
1996 Citroën Xantia 4x4 Turbo, pilot Jean-Luc Pailler
1998 Citroën Xantia 4x4 Turbo, pilot Jean-Luc Pailler
1999 Citroën Xantia 4x4 Turbo, pilot Jean-Luc Pailler

RallyCross Europsky šampionát Group N.
1991 Citroën ZX Rally Raid, pilot Kenneth Hansen
1992 Citroën ZX Rally Raid, pilot Kenneth Hansen
1993 Citroën BX 1900 4x4 Turbo RC, pilot Jean-Luc Pailler
1996 Citroën ZX Rally Raid, pilot Kenneth Hansen
1998 Citroën ZX Rally Raid, pilot Kenneth Hansen

Rally Monte Carlo
1966 Citroën ID, pilot Pauli Toivonen a Ensio Mikander 

Rally Marocco
1969 Citroën DS 21, pilot Robert Neyret a Jacques Terramorsi
1970 Citroën DS 21, pilot Robert Neyret a Jacques Terramorsi
1971 Citroën SM, pilot Jean Deschazeaux a Jean Plassard
1987 Citroën Visa 1000 pistes, pilot Maurice Chomat a Gilles Thimonier

Galéria hydropneumatických modelov

Galéria Klasických modelov

Galéria Nákladných modelov a autobusov

Iné projekty 

 
Francúzske automobilky